વઘારથી લઈને ખીચા જેવી વાનગીમાં પણ આપણે ઉપરથી તેલ લઈને તેની લિજ્જત માણતા હોઈએ છીએ. તેમાં પણ જો ડ્રીપ ફ્રાય કરેલી વાનગીઓ હોય તો તે આપણા મનને વધારે લલચાવે છે. ભારતીય નારીઓ રસોડામાં વધતી વસ્તુઓનો ઉપયોગ કરવાનું સુપેરે જાણતી હોય છે. તેમાં પણ જો વધેલા તળેલા તેલની વાત કરીએ તો તેનો ઉપયોગ વઘારમાં કે અન્ય કોઈ વસ્તુઓમાં વાપરી લેતી હોય છે. જોકે, એક વાર તળ્યા બાદ વધેલા તેલને વાપરવું સ્વાસ્થ્ય માટે અત્યંત નુકસાનકારક હોય છે.